SAMSUNG1
శాంసంగ్‌ మైగెలాక్సీ యాప్‌కు 10 మి. డౌన్‌లోడ్లు
హైదరాబాద్‌, అక్టోబరు 24: టెక్నాలజీ కొత్తపుంతలు తొక్కుతున్న నేటి తరుణంలోశాంసంగ్‌ఇండియా కొత్తగా మైగెలాక్సీ అప్లికేషన్‌ కొత్తవెర్షన్‌ ను విడుదలచేసింది. గత ఏడాది మైగెలాక్సీ యాప్‌ను విడుదలచేసిన తర్వాత మరింత ఆధునికతను జోడించినట్లు కంపెనీ ప్రకటించింది. క్యాబ్‌లు, సినిమాలు, రీఛార్జ్‌, బిల్‌ చెల్లింపులు, ఆహార ఉత్పత్తుల ఆర్డ రింగ్‌, ట్రావెల్‌ హైపర్‌లోకల్‌ డీల్స్‌, శాంసంగ్‌కేర్‌ వంటి సేవలు వేగంగా యాక్సెస్‌ చేసుకునే అవకాశం ఉంటుం ది. కంపెనీ సీనియర్‌ వైస్‌ప్రెసిడెంట్‌ అసిమ్‌ వార్సీ ఈ కొత్తయాప్‌ను భారత్‌ మార్కెట్‌కు విడుదలచేసారు. కొత్తగా రూపొందించిన మైగెలాక్సీ యాప్‌ను బెంగళూరులోని కంపెనీ ఆర్‌అండ్‌డి కేంద్రం తీర్చిదిద్దిందన్నారు. 42వేలగంటలపాటు వీడియో కంటెంట్‌, మూడునెలల ఉచిత ప్రీమియంచందాతో మైగెలాక్సీ సభ్యు లకు వీడియో సమాచారం అందుబాటులో ఉంటుంది. రీఛార్జ్‌లు, బిల్‌ చెల్లింపులు, మూవీ టికెటు, క్యాబ్‌బుకింగ్‌, విమాన టికెట్ల బుకింగ్‌, హోటల్‌బుకింగ్స్‌, లైవ్‌చాట్‌, హైపర్‌లోకల్‌ డీల్స్‌ మరెన్నో సదుపాయాలు మైగెలాక్సీలో ఉన్నాయని ఆసిం వార్సీ వెల్లడించారు.